**Lucrarea scrisă la limba și literatura română**

Clasa a VI-a, semestrul I

**Subiectul I (60 puncte)**

Citește cu atenție textul de mai jos, apoi răspunde cerințelor.

*Cei trei frați amuțiră de uimire. Nu mai auziseră niciodată un animal vorbind. Iepurele își ascuți urechile, apoi le coborî și întrebă din nou, vădit iritat:*

*˗ Sunteți surzi? Pe cine CĂUTAȚI?, v-am întrebat.*

*˗ Vrem să vorbim cu unul dintre elfi, răspunse Joe, găsindu-și cu greu cuvintele.*

*Pe loc, iepurele se aplecă peste gura vizuinii și strigă:*

*˗ Domnule Barbă-Lungă! Domnule Barbă-Lungă, vă caută cineva.*

*Din străfunduri se auzi un răspuns, apoi unul dintre cei șase elfi se strecură din vizuină, iar acum îi privea nemișcat pe cei trei copii.*

*˗ Îmi cer iertare pentru întârziere, zise el. Unul dintre copiii iepurelui a făcut scarlatină, iar eu eram jos, îl îngrijeam.*

*˗ Nu știam că scarlatina se ia la iepuri, se minună Beth.*

*˗ Ce-i drept, mai des se ia hermelina, zise domnul Barbă-Lungă. Hermelina prinde mai ușor decât scarlatina, în ceea ce-i privește pe iepuri!*

*Zâmbi larg, de parcă ar fi scornit cea mai bună glumă, însă, cum cei trei copii nu știau că hermelinele sunt niște animăluțe sălbatice care prind iepuri, nu se amuzară defel.*

*˗ Vrem să te întrebăm care e drumul spre Copacul Depărtărilor, spuse Beth. Se pare că l-am uitat.*

(Enid Blyton, *Pădurea fermecată*)

**A.** **(10x4p=40 puncte)**

**1**. Scrie câte un sinonim pentru următoarele cuvinte selectate din text:

*uimire ........................................*

*ar fi scornit................................*

**2**. Scrie un enunț în care să folosești antonimul cuvântului *găsindu-și:*

..............................................................................................................................................................................

**3**. Notează o propoziție dezvoltată, negativă în care să utilizezi omonimul cuvântului *cer*, din text.

.............................................................................................................................................................................

**4**. Formulează câte un enunț pentru sensul propriu secundar și pentru sensul figurat al cuvântului *sălbatic*.

..........................................................................................................................................................................................................................................................................................................................................................................................................................................................................................................................................

**5**. Extrage, din fragmentul *iar acum îi privea nemișcat*, cuvântul/ cuvintele care conțin diftong.

............................................................................................................................................................................................................................................................................................................................................................

**6**. Desparte în silabe cuvintele următoare, precizând regulile/ excepțiile folosite.

*întrebă*: .............................................................................................................................................................

*aplecă*: ..................................................................................................................................................................

**7**. Precizează câte litere și câte sunete au cuvintele următoare:

*urechile*: .................................. *cineva*: ..........................................

**8**. Identifică în textul dat primele două verbe predicative. Precizează-le modul și timpul.

............................................................................................................................................................................................................................................................................................................................................................

**9**. Rescrie a doua propoziție a textului punând verbul la timpul viitor. Păstrează persoana și numărul.

...........................................................................................................................................................................................................................................................................................................................................................

**10**. Scrie o propoziție în care să folosești un predicat nominal. Verbul copulativ trebuie să fie la timpul imperfect, iar numele predicativ să se exprime prin adjectiv. Subliniază predicatul.

............................................................................................................................................................................................................................................................................................................................................................

**B.** Formulează enunțuri pentru a răspunde la următoarele cerințe: **(4x5p=20 puncte)**

1. Precizează numele autorului și titlul lucrării din care este extras fragmentul dat.

............................................................................................................................................................................................................................................................................................................................................................

2. Care este motivul întârzierii elfului?

...........................................................................................................................................................................................................................................................................................................................................................

3. De ce nu înțeleg copiii gluma lui Barbă-Lungă?

..........................................................................................................................................................................................................................................................................................................................................................................................................................................................................................................................................

4. Care este ținta călătoriei celor trei frați?

............................................................................................................................................................................................................................................................................................................................................................

**Subiectul al II-lea (30 puncte)**

Redactează, în minimum 150 de cuvinte, o posibilă continuare a fragmentului, folosind narațiunea la persoana a III-a.

În compunerea ta trebuie:

-să relatezi o posibilă întâmplare care să continue textul-suport, respectând succesiunea logică a faptelor;

-să ai un conținut adecvat cerinței;

-să respecți precizarea privind numărul de cuvinte;

-să respecți normele de redactare (unitatea compoziției, coerența textului, stilul și vocabularul adecvate cerinței, ortografia și punctuația).

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………............................................................................................................................................................

**BAREM**

**Lucrarea scrisă la limba și literatura română**

Clasa a VI-a, semestrul I

**Se acordă zece puncte din oficiu. Nota finală se calculează prin împărţirea la zece a punctajului total obţinut pentru lucrare.**

**Subiectul I (60 puncte)**

**A.** **(40 puncte)**

**1**.câte 2 puncte pentru notarea oricărui sinonim potrivit pentru sensul din text al cuvintelor indicate (de exemplu: *uimire – surprindere, uluială, stupefiere* etc. *; ar fi scornit –* ar fi plăsmuit, ar fi discutat etc.)**2 x 2 p. = 4 puncte**

**2**. câte 2 puncte pentru folosirea antonimului și câte 2 puncte pentru încadrarea antonimului într-un enunț (de exemplu: *L-am văzut căutându-și cheile mașinii.*)**2 x 2 p. = 4 puncte**

**3**. câte 2 puncte pentru folosirea omonimului și câte 2 puncte pentru încadrarea lui într-o propoziție dezvoltată, negativă (de exemplu: *Soarele nu strălucește astăzi pe cer*) **2 x 2 p. = 4 puncte**

**4**. câte 2 puncte pentru formularea enunțului utilizând sensul propriu secundar și câte 2 puncte pentru formularea enunțului utilizând sensul figurat al cuvântului dat **2 x 2 p. = 4 puncte**

**5**. câte 2 puncte pentru fiecare cuvânt cu diftong (*iar, privea*) **2 x 2 p. = 4 puncte**

**6**. câte 2 puncte pentru despărțirea corectă a cuvintelor date; câte 2 puncte pentru precizarea regulilor/ excepțiilor identificate **2 x 2 p. = 4 puncte**

**7**. câte 2 puncte pentru precizarea numărului de litere și sunete (*urechile*: 8 litere și 7 sunete; *cineva*: 6 litere și 6 sunete) **2 x 2 p. = 4 puncte**

**8**. câte1 punct pentru identificarea corectă a primelor două verbe (2x1p = 2p - *amuțiră, nu auziseră*), câte 1 punct pentru precizarea corectă a modului și a timpului (2x1p = 2p - indicativ, perfect simplu; indicativ, mai-mult, ca- perfect) **2 x 2 p = 4 puncte**

**9**. câte 2 puncte pentru rescrierea propoziției indicate cu verbul la timpul viitor, câte 2 puncte pentru păstrarea persoanei și a numărului. **2 x 2 p = 4 puncte**

**10**. 1 punct pentru notarea unei propoziții în care s-a introdus un predicat nominal, 1 punct pentru utilizarea timpul imperfect pentru verbul copulativ, 1 punct pentru numele predicativ exprimat prin adjectiv, 1 punct pentru sublinierea predicatului. **1p + 1p + 1p + 1p = 4 puncte**

**B.** **(20 puncte)**

**1**. – precizarea numelui autoarei (Enid Blyton) și a titlului (*Pădurea fermecată*) **4 puncte**

– formularea răspunsului într-un enunţ **1 punct 4p +1p = 5 puncte**

**2**. – precizarea motivului pentru care elful a întârziat (de exemplu: *Unul dintre copiii iepurelui a făcut scarlatină, iar el era jos, îl îngrijea.*) **4 puncte**

– formularea răspunsului într-un enunţ **1 punct 4p +1p = 5 puncte**

**3.** – precizarea motivului pentru care copiii nu înțeleg gluma (de exemplu: *nu știau că hermelinele sunt niște animăluțe sălbatice care prind iepuri*) **4 puncte**

– formularea răspunsului într-un enunţ **1 punct 4p +1p = 5 puncte**

**4**. – precizarea țintei călătoriei celor trei frați (de exemplu: *Copacul Depărtărilor*) **4 puncte**

– formularea răspunsului într-un enunţ **1 punct 4p +1p = 5 puncte**

**Subiectul al II-lea (30 puncte)**

- relatarea unei întâmplări care să continue fragmentul dat: respectarea succesiunii logice a faptelor – **12 puncte**; respectarea parțială a succesiunii logice a faptelor: **5 puncte**; fără respectarea succesiunii logice a faptelor: **4 puncte**;

- adecvarea conținutului la cerință **8 puncte**; conținut partial adecvat **4 puncte**;

- respectarea precizării privind numărul de cuvinte: **2 puncte**

- redactare: **8 puncte** (unitatea compoziției: 1 punct, coerența textului: 1 punct, stilul și vocabularul adecvate cerinței: 1 punct; ortografia: 0 – 1 erori: 3 p; 2 – 3 erori: 2 p.; 4 erori: 1 p.; 5 sau mai multe erori: 0 p.; punctuația: (0 – 1 erori: 2 p.; 2 – 3 erori: 1 p.; 4 sau mai multe erori: 0 p.)